English: I'm just responding as Chair of the Culture, Welsh Language and Communications Committee in the context - as mentioned by Darren Miller earlier - of the inquiry we're conducting into music in education, not because we as AMs wanted to do it, but because the public, through an opinion poll that we set up, decided for us that we should look at this issue because, despite the many task and finish groups, many of the decisions have been delayed and many of the actions on these issues have not come to fruition. I will say that we welcome this investment, but I think, as has been mentioned earlier, you cannot look at this endowment fund in isolation as a solution to local authority-run services. I think that's where, potentially, we needed to have seen a more holistic statement here today. Not taking away from the fact that this is necessary, but, minded of the evidence that we're receiving in committee at the moment, I think this is a concern of mine at the moment because those in the sector have already told me today, and these are their words, not mine, that this is 'a drop in the ocean' and to have parity with England in terms of pupil offer that this fund should be between £4 million and £5 million in Wales. Scotland has a £10 million fund already and that is in addition to their general music services. It is good to have a national endowment plan, but while areas across Wales are losing music tutors and peripatetic support as we speak, on the ground, would you not agree that it is not a viable solution to have instruments without looking at the wider picture and the haemorrhaging of music tutors locally? I'd also like to understand who will get the funding. There's no detail, from what I can understand, as to whether they will be pupils from more deprived areas or will it be for everybody in general to apply for this fund. I'd like to get some idea as to how much from this £1 million will be set-up costs and how much of it will actually be able to go into the actual acquisition of new instruments. What funds are going to be put in to bridge the funding gap between local activity and the national ensembles? You may find that people won't be applying for this fund as young people will not be coming through the system in the first place. Will you be looking to set up a central protected funding mechanism for the delivery of music in education nationally? Can you tell me if, and how, the fund will support the national ensembles? The Welsh Government's task and finish group, which has been mentioned many times here today, suggested that National Youth Arts Wales should be a key beneficiary of any endowment fund and its interim board is in the process of setting up its work plan as we speak. So, can you tell me what conversations you have had with them about this particular new endowment plan? You mentioned setting up a steering group via the arts council on this. Can you just let me understand a bit more about why the new youth arts body could not have done this work, as opposed to setting up something via the arts council? The BBC article on this issue suggested that the fund should start making payments in 2020. Will there be any support in the meanwhile? As I've mentioned previously, and I think it's important to reiterate again, many of the services currently in operation simply will not be in operation in 2020, and I am told this by people on the ground, and, again, not by myself. There will be fewer pupils to access the endowment fund. How will this be targeted by yourself? The press release from Welsh Government said that the new fund is an invitation to private and corporate donors to join the Welsh Government in nurturing young musical talents. What evidence has there been that private and corporate donors will be willing to contribute to this particular areas of investment? Do you have names of businesses, for example, who are ready to step up to support music as opposed to, say, science, engineering, or other areas of interest for those businesses in Wales? My final question is we have had evidence to our committee, and it's on the record, that there simply is no link at the moment between creative learning through the arts plan - the £20 million that has been quoted quite a lot here today - and music and education. That's from, again, people in the field. So, you say today that it's going to complement that work. I really need to get an understanding as to how that will complement the work of the £20 million fund, considering that people are saying to me that it has nothing to do with the peripatetic delivery locally. I think that's something that you should be mindful of when you're potentially developing new policies. I think, in the round, nobody - I don't think anybody involved in music would go against the fact that this endowment plan is something that is positive, but it cannot, I believe, work in isolation to the issues of the fact that many schools - you know, many schools you've visited do good things, but there are many schools who are not investing in music at all, and they're putting their money elsewhere. Tutors are having to leave music entirely to go and work in other professions because they simply cannot get that level of investment from individual schools. So, I would urge you to look at that, because some schools may be amazing but, if those schools down the road are doing nothing, how are we then going to be encouraging people to rise up the pyramid of musical development, so that they are then able to join the national youth choirs and orchestras that I and others in this Chamber have benefited so greatly from here in Wales?
Welsh: Rwy'n ymateb fel Cadeirydd y Pwyllgor Diwylliant, y Gymraeg a Chyfathrebu yng nghyd-destun - fel y crybwyllwyd gan Darren Miller yn gynharach - yr ymchwiliad yr ydym yn ei gynnal i gerddoriaeth mewn addysg, nid am ein bod ni fel ACau yn awyddus i wneud hynny, ond oherwydd bod y cyhoedd, drwy bôl piniwn a sefydlwyd gennym, wedi penderfynu ar ein rhan y dylem edrych ar y mater hwn oherwydd, er gwaethaf y nifer o grwpiau gorchwyl a gorffen, mae llawer o'r penderfyniadau wedi cael eu gohirio ac mae llawer o'r camau gweithredu ar y materion hyn heb ddwyn ffrwyth. Byddaf yn dweud ein bod yn croesawu'r buddsoddiad hwn, ond rwy'n meddwl, fel y soniwyd yn gynharach, nad oes modd ichi edrych ar y gronfa waddol hon ar ei phen ei hun fel ateb i wasanaethau sy'n cael eu rhedeg gan awdurdod lleol. Rwy'n credu mai dyna lle, o bosibl, yr oedd angen i ni weld datganiad mwy cyfannol yma heddiw. Heb ddiystyru'r ffaith bod hyn yn angenrheidiol, ond, o ystyried y dystiolaeth yr ydym yn ei derbyn yn y pwyllgor ar hyn o bryd, rwy'n credu bod hyn yn bryder i mi ar hyn o bryd oherwydd bod rhai yn y sector eisoes wedi dweud wrthyf heddiw, a'u geiriau nhw yw'r rhain, nid fy, rhai i, mai 'ddiferyn yn y môr' yw hyn, ac i fod yn gydradd â Lloegr o ran cynnig disgyblion dylai'r gronfa hon fod rhwng £4 miliwn a £5 miliwn yng Nghymru. Mae gan yr Alban gronfa o £10 miliwn eisoes ac mae hynny yn ychwanegol at eu gwasanaethau cerdd cyffredinol. Mae'n dda cael cynllun gwaddol cenedlaethol, ond tra bod ardaloedd ledled Cymru yn colli tiwtoriaid cerdd a chymorth peripatetig wrth i ni siarad, ar lawr gwlad, oni fyddech yn cytuno nad yw'n ateb hyfyw cael offerynnau heb edrych ar y darlun ehangach a cholli tiwtoriaid cerddoriaeth lleol? Hoffwn hefyd ddeall pwy fydd yn cael y cyllid. Does dim manylion, o'r hyn a ddeallaf, ynghylch a fyddant yn ddisgyblion o ardaloedd mwy difreintiedig neu a fydd yn fater i bawb yn gyffredinol i wneud cais am y gronfa hon. Hoffwn i gael rhywfaint o syniad ynghylch faint o'r £1 filiwn fydd yn gostau sefydlu a faint fydd mewn gwirionedd yn gallu mynd i mewn i gaffael offerynnau newydd mewn gwirionedd. Pa arian sy'n mynd i gael ei roi i mewn i bontio'r bwlch cyllido rhwng gweithgareddau lleol a'r ensembles cenedlaethol? Efallai y byddwch yn canfod na fydd pobl yn gwneud cais am y gronfa hon gan na fydd pobl ifanc yn dod drwy'r system yn y lle cyntaf. A fyddwch yn ceisio sefydlu peirianwaith ariannu gwarchodedig yn ganolog ar gyfer darparu cerddoriaeth mewn addysg yn genedlaethol? A allwch ddweud wrthyf a fydd y gronfa yn cefnogi'r ensembles cenedlaethol, a sut bydd yn gwneud hynny? Mae grŵp gorchwyl a gorffen Llywodraeth Cymru, sydd wedi cael ei grybwyll lawer gwaith yma heddiw, wedi awgrymu y dylai Celfyddydau Cenedlaethol Ieuenctid Cymru fod yn fuddiolwr allweddol o unrhyw gronfa waddol ac mae ei fwrdd interim yn y broses o sefydlu ei gynllun gwaith wrth i ni siarad. Felly, a allwch ddweud wrthyf pa sgyrsiau yr ydych wedi'u cael gyda nhw am y cynllun gwaddol newydd penodol hwn? Soniasoch am sefydlu grŵp llywio drwy gyngor y celfyddydau ar hyn. A fyddech yn gallu dweud wrthyf sut y galla i ddeall ychydig mwy ynghylch pam na allai'r corff celfyddydau ieuenctid newydd fod wedi gwneud y gwaith hwn, yn hytrach na sefydlu rhywbeth drwy gyngor y celfyddydau? Roedd erthygl y BBC ar y mater hwn yn awgrymu y dylai'r gronfa ddechrau gwneud taliadau yn 2020. A fydd unrhyw gymorth yn y cyfamser? Fel yr wyf wedi crybwyll o'r blaen, ac rwy'n meddwl ei bod yn bwysig ailadrodd eto, ni fydd llawer o'r gwasanaethau sy'n weithredol ar hyn o bryd, yn weithredol yn 2020, a dywedir hyn wrthyf gan bobl ar lawr gwlad, ac, unwaith eto, nid gennyf fi fy hun. Bydd llai o ddisgyblion i gael mynediad at y gronfa waddol. Sut y bydd hyn yn cael ei dargedu gennych chi? Dywedodd y datganiad i'r wasg gan Lywodraeth Cymru fod y gronfa newydd yn wahoddiad i roddwyr preifat a chorfforaethol ymuno â Llywodraeth Cymru wrth feithrin talentau cerddorol ifanc. Pa dystiolaeth a gafwyd y bydd rhoddwyr preifat a chorfforaethol yn barod i gyfrannu at y maes penodol hwn o fuddsoddiad? A oes gennych chi enwau busnesau, er enghraifft, sy'n barod i gamu i'r adwy a chefnogi cerddoriaeth yn hytrach na, dyweder, wyddoniaeth, peirianneg, neu feysydd eraill o ddiddordeb ar gyfer y busnesau hynny yng Nghymru? Fy nghwestiwn olaf i yw ein bod wedi cael tystiolaeth i'n pwyllgor, ac mae hynny ar gofnod, nad oes cyswllt ar hyn o bryd rhwng cynllun dysgu creadigol drwy'r celfyddydau - y £20 miliwn sydd wedi'i ddyfynnu cryn dipyn yma heddiw - a cherddoriaeth ac addysg. Mae hynny, unwaith eto, yn dod oddi wrth bobl yn y maes. Felly, rydych yn dweud heddiw ei fod yn mynd i gyd-fynd â'r gwaith hwnnw. Mae angen immi ddeall sut y bydd hynny yn ategu gwaith y gronfa £20 miliwn, gan ystyried bod pobl yn dweud wrthyf nad oes ganddo ddim i'w wneud â chyflenwi peripatetig yn lleol. Rwy'n credu bod hynny'n rhywbeth y dylech chi fod yn ymwybodol ohono pan fyddwch o bosibl yn datblygu polisïau newydd. Rwy'n meddwl, yn gyffredinol, nad oes neb - nid wyf yn credu y byddai unrhyw un sy'n ymwneud â cherddoriaeth yn gwadu'r ffaith bod y cynllun gwaddol hwn yn rhywbeth sydd yn gadarnhaol, ond ni all, yn fy marn i, weithio ar wahân i'r problemau a'r ffaith bod llawer o ysgolion - rydych yn gwybod, mae llawer o ysgolion yr ydych wedi ymweld â nhw yn gwneud pethau da, ond mae llawer o ysgolion nad ydynt yn buddsoddi mewn cerddoriaeth o gwbl, ac maent yn rhoi eu harian mewn mannau eraill. Mae tiwtoriaid yn gorfod gadael cerddoriaeth yn gyfan gwbl i fynd a gweithio mewn proffesiynau eraill oherwydd ni allant gael y lefel honno o fuddsoddiad gan ysgolion unigol. Felly, byddwn yn eich annog i edrych ar hynny, oherwydd gall rhai ysgolion fod yn anhygoel, ond os yw'r ysgolion hynny i lawr y ffordd yn gwneud dim, sut ydym ni wedyn yn mynd i fod yn annog pobl i ddringo pyramid datblygiad cerddorol, fel eu bod wedyn yn gallu ymuno â'r corau a'r cerddorfeydd ieuenctid cenedlaethol yr wyf i ac eraill yn y Siambr hon wedi elwa cymaint arnynt yma yng Nghymru?